CELEX: 62015TN0683
Language: hr
Date: 2015-11-26 00:00:00
Title: Predmet T-683/15: Tužba podnesena 26. studenoga 2015. – Freistaat Bayern protiv Komisije

8.2.2016   
            
            
               HR
            
            
               Službeni list Europske unije
            
            
               C 48/81
            
         Tužba podnesena 26. studenoga 2015. – Freistaat Bayern protiv Komisije
   (Predmet T-683/15)
   (2016/C 048/89)
   Jezik postupka: njemački
   
      Stranke
   
   
      Tužitelj: Freistaat Bayern (zastupnici: U. Soltész i H. Weiß, Rechtsanwälte)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi čl. 1. pobijane odluke kojim se utvrđuje da je Njemačka povrijedila čl. 108. st. 3. UFEU-a kada je dotičnim mljekarskim pogonima u saveznoj zemlji Bavarskoj za provedena ispitivanje kakvoće mlijeka dodijelila državne potpore koje su od 1. siječnja 2007. nespojive s unutarnjim tržištem;
            
         
               —
            
            
               poništi čl. 2. do 4. pobijane odluke kojima se dotičnim mljekarskim pogonima iz savezne zemlje Bavarske nalaže povrat državne potpore s kamatama;
            
         
               —
            
            
               naloži Komisiji snošenje troškova tužitelja.
            
         
      Tužbeni razlozi i glavni argumenti
   
   Predmetnom tužbom tužitelj zahtijeva djelomično poništenje Odluke Komisije C (2015) 6295 final od 18. rujna 2015. o državnim potporama SA.35484 (2013/C) (ex SA.35484 [2012/NN]) koje je Njemačka dodijelila za ispitivanje kakvoće mlijeka u okviru zakona o mlijeku i masnoćama.
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog odnosi se na povredu čl. 108. st. 2. UFEU-a kao i čl. 6. st. 1. i čl. 24. st. 1. Uredbe (EU) br. 2015/1589 (1)
               
               U okviru prvog tužbenog razloga se tvrdi da navodna potpora kao dio općih sredstava proračuna savezne zemlje nije bila predmet odluke o pokretanju postupka.
            
         
               2.
            
            
               Drugim tužbenim razlogom navodi se da se ne radi o državnoj potpori u smislu čl. 107. st. 1. UFEU-a.
               Tužitelj tvrdi da proizvođači mlijeka nisu u vezi financiranjem ispitivanja kakvoće mlijeka primili nikakvu državnu potporu jer nisu stavljeni u povoljniji položaj u smislu čl. 107. st. 1. UFEU-a.
            
         
               3.
            
            
               Treći tužbeni razlog (podredno) odnosi se na izostanak povrede obveze prijave potpore.
               Tužitelj tvrdi da se navedene potpore mora smatrati „postojećim potporama”. Povrat bi stoga doveo do povrede čl. 108. st. 1. i 3. UFEU-a kao i čl. 14. Uredbe (EU) br. 2015/1589.
            
         
               4.
            
            
               Četvrti tužbeni razlog (podredno) odnosi se na pogrešno smatranje te potpore nespojivom s unutarnjim tržištem sukladno čl. 107. st. 3. UFEU-a.
            
         
               5.
            
            
               Petim tužbenim razlogom (podredno) navodi se da bi nalog za povrat potpore predstavljao povredu načela legitimnih očekivanja.
            
         
      (1)  Uredba Vijeća (EU) br. 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL L 248, str. 9.).